PROUD กวาดยอดขาย โครงการ “เวหา หัวหิน” 2 วัน 2 พันล้าน
PROUD โกยยอด PRE-SALE โครงการ “เวหา หัวหิน” สองวันแรก มูลค่า 2.29 พันล้าน เร่งก่อสร้างคอนโดฯลักชัวรี แนวคิดใหม่ ใจกลางหัวหิน
PROUD โกยยอด PRE-SALE โครงการ “เวหา หัวหิน” สองวันแรก มูลค่า 2.29 พันล้าน เร่งก่อสร้างคอนโดฯลักชัวรี แนวคิดใหม่ ใจกลางหัวหิน
27 มี.ค. 2566

นางสาวพราวพุธ ลิปตพัลลภ กรรมการบริหาร บริษัท พราว เรียล เอสเตท จำกัด (มหาชน) หรือ PROUD เปิดเผยว่า หลังจากจัดพิธีลงเสาเอกโครงการ “เวหา หัวหิน” เป็นที่เรียบร้อย บริษัทเดินหน้างานขายพร้อมจัดกิจกรรมทางการตลาดอย่างต่อเนื่อง ล่าสุดจัดงาน PRE-SALE โครงการ ‘เวหา หัวหิน’ ด้วยบรรยากาศสุดพิเศษกับงาน “My Everyday Vibe” เมื่อวันที่ 18-19 มีนาคม 2566 ที่ผ่านมา พร้อมมอบโปรโมชั่นสุดเอ็กคลูซีฟสำหรับ 30 ยูนิตแรก รับสิทธิ์เข้าพักโรงแรมฮอลิเดย์ อินน์ รีสอร์ท วานา นาวา หัวหินฟรี 20 คืน และ รับส่วนลดมากกว่า 500,000 บาท ส่งผลให้มียอดจองเป็นไปตามเป้าหมายที่บริษัทวางไว้ โดยได้รับกระแสตอบรับที่ดีจากลูกค้ากลุ่มเรียลดีมานด์ ที่มองหาบ้านพักตากอากาศที่อยู่อาศัยได้จริง อีกทั้งยังมีกลุ่มนักลงทุน ที่เล็งเห็นศักยภาพของโครงการและพื้นที่หัวหินที่จะเป็นแลนด์มาร์คที่อยู่ใหม่ในอนาคต
นอกจากนี้บริษัทพร้อมเปิดไซต์ก่อสร้าง โครงการ “เวหา หัวหิน” โครงการคอนโดมิเนียมลักชัวรีใจกลางเมืองหัวหิน รูปแบบใหม่ ที่เป็นมากกว่าที่อยู่อาศัย ตอบโจทย์ทุกไลฟ์สไตล์ที่แตกต่าง ครบครัน และคุ้มค่าในทุกๆ วันที่หัวหิน ชูจุดเด่นคอนโดมิเนียมลักชัวรี Mixed-Use Project ศูนย์กลางของการอยู่อาศัย ครบครันด้วยพื้นที่รอบข้างใกล้เคียง โรงแรมฮอลิเดย์ อินน์ รีสอร์ท วานา นาวา และสวนน้ำ วานา นาวา หัวหิน
โดยโครงการ “เวหา หัวหิน” พัฒนาภายใต้แนวคิดใหม่ New Lifestyle Seaview Residences ด้วยการออกแบบไร้ห้องตรงข้าม (Single Corridor) ผู้อาศัยสามารถเห็นวิวทะเลแบบพาโนรามาในทุกยูนิต พร้อมด้วย Fully Furnish แต่งครบจบทุกห้อง การจัดวาง Layout พื้นที่แบบ Flexible Layout ให้ความยืดหยุ่น ปรับพื้นที่การใช้งานได้ทั้งความเป็นส่วนตัวของการอยู่อาศัย และสามารถปรับเปลี่ยนการใช้งานให้เป็นพื้นที่ใช้สอยได้ทุกความต้องการ เหมาะกับไลฟ์สไตล์รูปแบบใหม่ที่ LIVE-WORK-LIFE INTEGRATION ให้คุณภาพชีวิตสมบูรณ์แบบตลอด 365 วัน
สำหรับโครงการ “เวหา หัวหิน” มีห้องพักให้เลือก 7 รูปแบบ สอดรับกับทุกไลฟ์สไตล์ ด้วยจุดเด่นของโครงการที่มีพื้นที่ส่วนกลางกว่า 2,600 ตร.ม.และสิ่งอำนวยความสะดวกกว่า 25 รายการ ส่งเสริมการใช้ชีวิตได้อย่างมีความสุขได้อย่างครบครันในทุก ๆ วันในแบบของคุณ “My Everyday Vibe”